CELEX: 32008R0854
Language: sl
Date: 2008-08-29 00:00:00
Title: Uredba Komisije (ES) št. 854/2008 z dne 29. avgusta 2008 o izrednih ukrepih v zvezi z izvoznimi dovoljenji za prašičje meso

30.8.2008   
            
            
               SL
            
            
               Uradni list Evropske unije
            
            
               L 232/5
            
         
      UREDBA KOMISIJE (ES) št. 854/2008
   z dne 29. avgusta 2008
   o izrednih ukrepih v zvezi z izvoznimi dovoljenji za prašičje meso
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 161(3) v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 2(1) Uredbe Komisije (ES) št. 1518/2003 z dne 28. avgusta 2003 o podrobnih pravilih za izvajanje sistema izvoznih dovoljenj v sektorju prašičjega mesa (2) določa, da so izvozna dovoljenja veljavna 90 dni od dneva izdaje.
            
         
               (2)
            
            
               Člen 7(1) Uredbe Komisije (ES) št. 376/2008 z dne 23. aprila 2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (3) določa, da uvozno ali izvozno dovoljenje daje pravico in zavezuje k uvozu oziroma izvozu navedene količine zadevnih proizvodov ali blaga po tem dovoljenju ter, razen v primerih višje sile, v roku veljavnosti navedenega dovoljenja.
            
         
               (3)
            
            
               V skladu s členom 31 in členom 34(2) Uredbe (ES) št. 376/2008 se varščina, če obveznost uvoza ali izvoza ni bila izpolnjena, zaseže v znesku, ki je enak razliki med 95 % količine, navedene na dovoljenju ali potrdilu, in dejansko uvoženo ali izvoženo količino.
            
         
               (4)
            
            
               Ruski veterinarski organi so 25. aprila 2008 Komisijo obvestili o zdravstvenih ukrepih, ki so jih sprejeli v zvezi z izvozom proizvodov iz določenih obratov za meso v Skupnosti. Ti zdravstveni ukrepi so bili uvedeni po ugotovitvah nekaterih ostankov antibiotikov v mesnih proizvodih, ki po mnenju ruskih pristojnih organov niso dopustni.
            
         
               (5)
            
            
               Zdravstveni ukrepi so negativno vplivali na možnosti izvoza prašičjega mesa v skladu z Uredbo (ES) št. 1518/2003 ter tako močno vplivali na dejavnost zadevnih izvoznikov in možnosti, da v dogovorjenih rokih izpolnijo svoje obveznosti v skladu s pravili Skupnosti.
            
         
               (6)
            
            
               Da bi se omejil negativni vpliv na izvoznike, je treba določiti, da se pod nekaterimi pogoji sprejme odstopanje od Uredbe (ES) št. 1518/2003 in veljavnost izvoznih dovoljenj podaljša za 120 dni ter da na zahtevo zainteresirane strani in v skladu s členom 40 Uredbe (ES) št. 376/2008 države članice varščino sprostijo glede na vsak posamezni primer.
            
         
               (7)
            
            
               Izredni ukrepi, predlagani v tej uredbi, se morajo uporabljati le za izvozna dovoljenja, ki so bila veljavna vsaj en dan v obdobju med 25. aprilom 2008 in 7. majem 2008. Vsi izvozniki prašičjega mesa bi morali biti do 2. maja 2008 obveščeni o praktičnih težavah Rusije pri izvozu.
            
         
               (8)
            
            
               Na dan začetka veljavnosti te uredbe se je veljavnost dela dovoljenj, ki so bila veljavna vsaj en dan v obdobju med 25. aprilom 2008 in 7. majem 2008, že iztekla. Da bi se zagotovila enaka obravnava vseh zainteresiranih strani, je treba zagotoviti retroaktivno uporabo za vsa dovoljenja, veljavna v navedenem obdobju.
            
         
               (9)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   Za izvozna dovoljenja, izdana v skladu s členom 3(3) Uredbe (ES) št. 1518/2003, ki so bila veljavna vsaj en dan v obdobju med 25. aprilom 2008 in 7. majem 2008, se:
   
               (a)
            
            
               z odstopanjem od člena 2(1) Uredbe (ES) št. 1518/2003 obdobje veljavnosti podaljša za 120 dni;
            
         
               (b)
            
            
               v skladu s členom 40 Uredbe (ES) št. 376/2008 na zahtevo zainteresiranih strani, vloženo najpozneje 30. novembra 2008, izvozna dovoljenja razveljavijo, varščine pa pristojni organi držav članic sorazmerno sprostijo.
            
         2.   Ukrep iz odstavka 1(b) se uporablja le v primerih, v katerih se izvoznik sklicuje na pravila tretjih držav in ki jih pristojni organi države članice v skladu s členoma 39 in 40 Uredbe (ES) št. 376/2008 obravnavajo kot višjo silo. Izvoznik pristojnim organom zadovoljivo dokaže, da zaradi zdravstvenih ukrepov, ki so jih uvedli ruski organi, ni mogel izvažati in da primerno razsoden trgovec v času, ko je predložil zahtevek za izvozno dovoljenje, ni mogel predvideti uvedbe teh ukrepov.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. avgusta 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1. Uredba, kakor je bila nazadnje spremenjena z Uredbo Komisije (ES) št. 510/2008 (UL L 149, 7.6.2008, str. 61).
   
      (2)  UL L 217, 29.8.2003, str. 35. Uredba, kakor je bila nazadnje spremenjena z Uredbo (ES) št. 1713/2006 (UL L 321, 21.11.2006, str. 11).
   
      (3)  UL L 114, 26.4.2008, str. 3. Uredba, kakor je bila spremenjena z Uredbo (ES) št. 514/2008 (UL L 150, 10.6.2008, str. 7).